cyanic-selkie/wikianc huggingface dataset:
Fjordelva (Loppa)
Fjordelva er ei elv i Loppa kommune i Finnmark. Den renner fra nordsida av Øksfjordjøkelen til Nuvsfjorden rundt tre kilometer sør for Nuvsvåg. Elva er 6,7 km lang og har et nedbørfelt på 18,48 km². Middelvannføringen ved munningen er 1,05 m³/s.
Sykkel
«Sikkerhetssykkelen»
Engelskmannen Joseph Lucas konstruerte i 1879 en oljelykt som kunne monteres på akslingen. Den ble kalt en navlykt og var den første egentlige sykkellykten. Mange forskjellige løsninger dukket etterhvert opp, og både stearin- og karbidlykter ble brukt før den første elektriske lykten så dagens lys i USA i 1898.
Fjordelva (Loppa)
Vassdraget ble vernet mot kraftutbygging i Verneplan IV for vassdrag i 1993.
Ligue 1 1951–1952
Ligue 1 1951–52 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Saigons fall
Ambassade-tomta
Fra tomta med USAs ambassade ble 1120 vietnamesere og andre som ikke kom fra USA, evakuert i løpet av 10 timer, fra ettermiddagen på 29. april.
To helipad ble benyttet: én på kanselliets tak og én som ble opprettet på 29. april på en parkeringsplass (på ambassade-tomta).
Klokka 03.45 på 30. april stanset evakueringen av flyktninger. (Blant annet sørvietnamesere hadde opp til da blitt fløyet bort fra ambassade-eiendommen.
Klokka 04.58 ble USAs ambassadør fløyet bort fra kanselliets tak. Etterhvert ble soldatene utafor kanselliet beordret til en samtidig tilbaketrekking, inn i kanselliet. Flesteparten av soldatene var kommet innenfor kanselliet før sivile vietnamesere stormet sperringene.
400 som hadde blitt klarert for evakuering, inkludert mere enn 100 sørkoreanere, ble forlatt utafor kanselliet. Tidlig på morgenen den 30. april forlot de siste ambassadevaktene fra US Marines ambassaden.
Blant de som flyktet ambassadens eiendom, var den tidligere statsminister og visepresident Nguyen Cao Ky.
Utenfor USAs ambassade vokste mengden, anslagsvis til 10 000.
Militær overtakelse
De nordvietnamesiske T-54-stridsvognene rullet samtidig inn i Saigon. Den sørvietnamesiske motstanden var svak, etter at ledelsen med hærsjefen Cao Văn Viên i spissen hadde flyktet fra landet to dager før. Det kom til noen trefninger mellom sørvietnamesernes M41-stridsvogner og nordvietnamesernes sovjetiske stridsvogner. Nordvietnameserne rykket raskt frem for å innta ambassaden, den viktigste garnisonen for den sørvietnamesiske hær, politihovedkvarteret, radiostasjonen, presidentpalasset og andre nøkkelmål.
Her og der støtte de på sterkere motstand enn de hadde regnet med. På dette tidspunkt hadde helikopterevakueringen bragt ut 7 000 amerikanere og sørvietnamesere, men den kom nå raskt til sin avslutning. Presidentpalasset ble erobret, og FNLs flagg ble heist kl. 12.30.
Den sørvietnamesiske øverstkommanderende og fungerende president, general Duong Van Minh hadde fortsatt enn del styrker stående i og utenfor byen, men skjønte at krigen var tapt og ville skåne byen og befolkningen fra ytterligere ødeleggelser. Kl. 15.30 erklærte Minh betingelsesløs overgivelse i en radiotale. Han erklærte i radiotalen at «Republikken Vietnam (Sør-Vietnam)s politikk er politikk for fred og forsoning, med sikte på å spare vårt folks blod. Vi venter her på at Den provisoriske revolusjonære regjeringen til å ta over makten for å hindre meningsløs blodsutgytelse.» Da de nordvietnamesiske styrkene under ledelse av Phạm Xuân Thệ gikk inn i regjeringskontorene, satt Minh med sine nærmeste medarbeidere og ventet på dem.
Etter at kapitulasjonen var kringkastet, kom de gjenværende sørvietnamesiske styrker frem fra sine forsvarsposisjoner og la ned våpnene. De fleste av dem havnet etterpå i «omskoleringsleirer» som ofte også fungerte som dødsleirer ettersom det anslås at omkring én million vietnamesere omkom under sitt fangenskap der.
Sykkel
Sykkelproduksjon i Norge
Produksjonen av sykler i Norge begynte på 1890-tallet. Det er registrert over 1300 norske sykkelmodeller, men det antas at det kan ha blitt laget så mange som 2000 forskjellige modeller. I de drøyt hundre årene det ble laget sykler i Norge har det vært mellom 300 og 400 sykkelfabrikker. Det er ikke blitt produsert sykler i Norge siden år 2000 da DBS-fabrikken i Sandnes ble lagt ned, og det meste av produksjonsutstyret ble solgt til Brasil.
Sykkelen i samfunnet
Sykkelen gav større bevegelsesfrihet i forhold til offentlige framkomstmidler som trikk, tog og buss. Da bil ikke var økonomisk mulig for så mange, var sykkelen det opplagte midlet til både person- og varetransport. Populariteten steg i en slik grad at trafikkbildet i byene var fullstendig preget av sykler fra 1920 til 1950.
Under andre verdenskrig (1940 – 1945) var bensinen rasjonert, og dette økte sykkelens betydning som transportmiddel. Sykkelen ble det viktigste transportmidlet og spilte en meget viktig rolle i tidens varetransport.
Først fra midten av 1960-årene ble bilen så utbredt at sykkelen kom til å stå i skyggen av biltrafikken. Sykkelbruken dalte i samme takt som biltrafikken vokste. Denne utviklingen varte helt frem til midten av 1970-tallet, da oljekrisen og en sterk miljøbevegelse var med på å gjøre sykkelen populær igjen.
Fysikken bak å holde en sykkel i balanse – kjøredynamikk
I motsetning til den typiske oppfatning, spiller gyroskopiske effekter bare en begrenset rolle i balansen og styringen av sykkelen. Enhver rytter vil si at han aldri lener seg til sykkelen (som gyroskopkrefter kunne innby til), men at han alltid kontrollerer den.
En tohjulssykkel er prinsipielt stabil i bakover-forover-retningen (men den kan oppleve en fremover-roll ved forhjulsbremsing i nedoverbakke). Når sykkelen ikke ruller er stabilitet i sideretningen ikke gitt og det kan være vanskelig å holde balansen. Når sykkelen derimot ruller kan rytteren ved hjelp av styret bestemme nøyaktig hvor kontaktpunktet med bakken – sideveis i forhold til kroppens posisjon – skal være. Eksempelvis svinger rytteren kort mot høyre hvis han står i fare for å falle mot høyre; derved flyttes bakkekontakten mot høyre og det oppnås en loddrett, balansert posisjon igjen.
I svinger er den stabile posisjonen ikke helt loddrett, men finnes i en vinkel som er gitt av kombinasjonen av tyngdekraften og systemets sentrifugalkraft.
Styring skjer generelt ved en kombinasjon av tilført ubalanse og en litt forsinket gjenoppretting av den. Dette kan gjøres fordi tiden som ubalansen tar er mye kortere enn systemets tidskonstant (tiden som det tar å falle sidelengs). I denne korte tiden er sykkelens retning blitt endret og balansen til slutt blitt gjenopprettet. Matematisk kan man si at forhjulets kontaktpunkt mot bakken flyttes så langt til siden som integralet av avviket fra balansert vinkel og hastighet, tilsier. I høy fart er bevegelsen av styret langt mindre enn ved lav fart. Styringens detaljer utføres ubevisst av rytteren. Rytteren bruker en intuitiv tilbakekobling for styring; han korrigerer instinktivt, styrt av det faktiske avviket fra ønsket posisjon eller retning. Å trene opp dette instinktet er det samme som å lære å sykle.
Styreaksevinkelen (castervinkelen) mot bakken (sett fra siden) er som regel noe mindre enn 90 grader (altså plogvinkel), hvilket gjør at forhjulets bakkekontakt ligger bak forlengelsen av akselinjen. Dette er gjort slik for å øke sykkelens stabilitet. Styring og balansering kan da gjøres ved sideveis bøyning av overkroppen for å justere systemets tyngdepunkt uten bruk av hender på styret.
Ett-hjulssykkelen er lik tohjulssykkelen i sideretningen, men i tillegg må rytteren flytte punktet for bakkekontakten i kjøreretningen (fremover og bakover). For å oppnå dette er pedalene fastkoblet til hjulet og det er ingen frigang. Rytteren benytter gjerne pendling av tyngdepunktet bak-frem for økt kontroll også i sideretningen, ved å dreie på kjøreretningen.
Konstruksjon
Sykkelen består av en mengde løse komponenter sammenstilt til én fungerende enhet. En ufullstendig oversikt over forskjellige komponenter som benyttes på en sykkel kan sees i liste over sykkeldeler.
Sverre Hansen (skuespiller)
Sverre Hansen (født 24. august 1919 i Bergen, død 21. oktober 1995) var en norsk skuespiller. Han spilte rollen som stasjonsmester Flagge i julekalenderen Jul i skomakergata.
Sykkel
Rammen
Sykkelrammen er sykkelens hovedkomponent, til hvilken hjul og andre komponenter er montert. Den vanligste typen ramme er den med diamantform.
Tradisjonelt ble sykkelrammer laget av rør av forskjellige typer stållegeringer, men nyere sykler er ofte laget av aluminiumsrør eller -blokker, titanrør eller forskjellige typer ikke-metalliske materialer, såsom karbonfiber- og kevlararmert epoksy.
Drammenselva
Historie
En teori antar at en morene ved Ryggkollene i forhistorisk tid sperret elvens løp slik at store deler av tidligere nedre Eiker var en innsjø, vannstanden kan ha vært nesten så høy som Haug kirkes murer, kanskje 15-16 meter over havet. Stedsnavn som Eknæs og Viken, steder som nå ligger høyt over elven, er i samsvar med denne teorien. En gang i tidlig vikingtid gravde elven seg gjennom sandmorenen og innsjøen forsvant på relativt kort tid. I middelalderen var det fergested over Drammenselva ifølge Ekroll.
Sykkel
Rammen
Diamantrammen har et overrør som er i veien for damers lange kjoler og skjørt, slik at en egen type ramme ble utviklet for å tillate bruk av slike klær. Overrøret ble fjernet og den kraftbærende konstruksjonen lagt ned mot pedalene. Sykler med slike rammer har tidligere blitt kalt damesykler, men brukes i dag av alle kjønn og omtales som sykler med innstegsramme. Sykler med innstegsramme er gjerne noe tyngre enn sykler med diamantramme (tidligere kalt herresykler) for å få tilsvarende styrke.
Sykkelhjulet
Sykkelhjulet ser enkelt ut, men er en meget gjennomtenkt konstruksjon.
Hjulenes kombinasjon av lett vekt og stor styrke oppnås i sideretningen ved at eikene er satt i en V-form sett bakfra i nedre halvdel av hjulet. Eikene strammes til ved hjelp av innstillbare muttere som vanligvis er plassert i felgen. Felgen blir slik utsatt for store statiske krefter som søker å gjøre den mindre. At felgen motsetter seg dette fører til store strekkrefter i eikene, og derved stor styrke i hjulet. En hovedsak er at eikene alltid er i spenn og at spennet forandres relativt lite om eiken er oppe (mye strekk) eller nede (mindre strekk).
Drammenselva
Historie
På slutten av istiden var havet omkring 200 meter høyere enn i dag. Da isen trakk seg tilbake ble Drammensdalen fylt av havvann. Ved Eiker er den marine grensen på 190-195 meter slik at Drammensdalen var en del av ett fjordsystem med Drammensfjorden og Tyrifjorden. Da de første menneskene kom til området var kanskje vannstanden 50 meter over dagens slik at Eikeren var en arm av havet. I bronsealderen var havet fortsatt 9 til 14 meter høyere enn i dag slik at Drammenselvas dalføre var en smal fjord i forlengelse av Drammensfjorden. Den tids Drammensfjord gikk opp til og forbi Hellefossen. I overgangen mellom eldre og yngre jernalder hadde landet hevet seg så mye at Hellefossen kom til syne som et stryk. De eldste gårdene ble anlagt da vannstanden var høyere slik at gårdene nær elva er yngre. I vikingtid var vannstanden om lag 4 meter høyere enn i vår tid slik at det som idag er lavtliggende jorder var under vann. Det er fun.net flere gjenstander fra vikingtiden i området, den mest kjente er Hoenskatten. Nedre del av Drammenselva var i vikingtid fortsatt en smal arm av Drammensfjorden. Dersom teorien om at Ryggkollen dannet en innsjø i Nedre Eiker er riktig, kan Hellefossen ha kommet til syne i vikingtid og over relativt kort tid.
Drammensfjorden mellom Drammen og Svelvik ble på vikingtiden oppfattet som en innsjø. Hellig-Olav styrte inn Oslofjorden til «det vann som heter Drofn» for å unngå Knut den mektige. Svelvikstrømmen ble på den tiden oppfattet som vassdragets munning.
Drammenselva var viktig for tømmerfløtingen allerede i middelalderen. Elva var eneste transportmulighet og fløtingen førte til at Drammen var Norges største eksporthavn for trelast på 1800-tallet. Det ble anlagt flere hengsler langs elva, et hengsle er et sorteringsanlegg for tømmer. Betegnelsen hengsler blir bare brukt for anlegg i Drammenselva, i andre vassdrag blir disse sorteringsanleggene kalt lenser. Anleggene ble holdt på plass av dopper (påler) som var slått ned i elve-bunden og kjettinger, tau og ståltau festet til fjell på land. Til doppene ble festet det som langs Drammenselva kalt lenser, en lense bestod av stokker som var sammenkjededet ende mot ende med stål-kramper og kjetting-løkker, ofte ble to stokker koblet parallelt for å gjøre lensen mer solid. På gamle kart kan man se navn som Heftahængsle (nedstrøms for Døvikfoss), Hyttestøhængsle (nedstrøms for Skotselv), Kværkhængsle (oppstrøms for Hellefoss) og Stenberghængsle (ved Steinberg).
Når det var flom og det var store mengder tømmer i hengsle ble påkjenningen på kjettinger og ståltau stor og det var fare for at hengsle kunne ryke. Røk hengsle ville store mengder tømmer flomme nedover elva og kunne ta med seg bruer, brygger og annet langs elva. Det var det som hente med Kverk hengsle under flommen i 1916, tømmeret i elva fløt så tett at det ikke nyttet å bruke båt. Tømmerfløterne ble i største hast sendt til alle bruene nedenfor hengsle, helt ned til Landfallbrua, for å holde tømmeret unna brukarene.
Ved Hokksund lå også Nøstetangen glassverk (1741–1777) som var Norges første glasshytte for fremstilling av krystallglass (hvittglass).
Det lå også mange teglverk langs elva som produserte murstein og takstein. I Modum lå teglverk som Buskerud hovedgård teglverk og Mælum teglverk, i Øvre Eiker lå noen mindre teglverk men det var i Nedre Eiker de fleste teglverken langs elva lå, Dahler Teglverk, Solberg Teglverk, Langesø Teglverk og Åserud Teglverk for å nevne noen. Også rundt Drammen lå det teglverk som Smiths Teglverk og Drammen Teglverk på Strømsø. Fram til 1940-50 tallet ble steinen transportert nedover eller oppover elva i store robåter (ca 6-7 meter lange og ca 2,5 meter brede) rodd av menn, som hadde yrkestittelen røyert.
Tidligere var Drammensvassdraget kjent for stor treforedlingsindustri med en rekke tresliperier, cellulose- og papirfabrikker lokalisert langs elva og sideelver. Den eldste papirbedriften var Den Eegerske Papiir Fabrique (Eker Papirfabrik) fra 1802 og på det meste var det 33 treforedlingsbedrifter langs Drammenselva.
Allerede på 1800-tallet klaget grunneiere langs elva over forurensning og dårlig fiske. Forurensningen kom ikke kun fra fabrikkene men også fra kloakken som gikk rett ut i elva. Etter vært som fabrikkene langs elva ble nedlagt hjalp det mye på forurensingen men på midten av 1980-tallet var Drammenselva fremdeles kraftig forurensning og den hadde et negativt miljørykte. Med «Miljøpakke Drammen» ble det brukt store summer, blant annet på rensing av kloakk, nye renseanlegg ble bygget og kilometervis med nye kloakkledninger ble lagt. Arbeidet med rensing av elva pågikk i sju år og ble fullført i 1995. Tidligere var elva full av gift men noen år etter rensingen av kloakken, nedleggelsen av fabrikker og rensetiltak av de gjenværende fabrikkene var elva igjen så ren at man kunne bade i den.
Navn
Elven har hatt ulike navn. Vannløpet fra Vikersund helt til Svelvik ble fra gammelt kalt Drofn, Drafn eller Dramn. Rundt 1600 hadde den fått navnet Storelven eller Ekerelven mens Drammen var navnet på fjorden ut til Svelvik. I 1811 ble Bragernes og Strømsø slått sammen og stedet fikk navnet Drammen. På kart fra 1900-tallet er elven oppført med navnet Dramselven, men etter hvert begynte folk å kalle elven for Drammenselva og Drammensfjorden ble også vanlig. .
Vannføring
Gjennomsnittlig vannføring (såkalt middelvannføring) ved utløpet av elva er cirka 314 m³/s. Middelflom ved utløpet under års- og vårflommer er ifølge NVE beregnet til cirka 1 070 m³/s, mens en 10-årsflom og en 50-årsflom er beregnet til henholdsvis 1 640 og 2 220 m³/s.
Kritisk vannstand for den nedre delen av Drammenselva er 2,86 meter over normalvannstanden.
Sykkel
Sykkelhjulet
Styrken i kjøreretningen, som er nødvendig på hjul som driver og på hjul med navbrems, oppnås på tilsvarende vis ved at eikene også er fordelt mellom begge sider av navet sett fra siden. Av den grunn krysser eikene hverandre.
Ujevnhetene i bakken ville være plagsomme for rytteren hvis ikke to mekanismer sørget for å redusere virkningen av dem. Den ene er de luftfylte dekkene som demper rystelser for både sykkel og rytter, og samtidig reduserer slagkrefter til hjulene. Den andre er fjærene i sykkelsetet (ikke alle sykler har avfjæret sete), som utligner større ujevnheter, men bare for rytteren. Det finnes også fjæringssystemer for for- og bakhjul på noen mer moderne sykler. De øker prisen og energiforbruket.
Vanlige hjulstørrelser idag er 20", 24", 26", 29", 650C og 700C. Det benyttes også andre hjulstørrelser.
Dekkene
Dekkene består av gummi med innlagte stål- eller kevlarbånd. På sidene, ytterst, er bånd plassert for at dekket skal passe til og sitte fast på felgen. I dekket selv ligger tynnere bånd for å hindre at dekket får ballongvirkning, altså at det kan blåses opp. Mot bakken har dekket en profil som søker å øke god bakkekontakt i forskjellige værtyper. Inni dekket kan det ligge en slange, som er et toroidformet, lufttett gummirør. Fra denne kommer pumpenippelen ut gjennom felgen.
Etter årtusenskiftet er det blitt populært med slangeløse dekk/hjulsystemer, særlig innen terrengsykling. Her er dekket en del av slangen.
Lufttrykket, sammen med dekkenes størrelser, bestemmer kjøreegenskapene i vesentlig grad. Lavt trykk gir bedre demping og derfor mer komfort, men også mer rullemotstand og dårligere sporing. Høyere lufttrykk gir mindre friksjon og bedre retningskontroll. Landeveissykler har av disse grunner ganske smale dekk med meget høyt lufttrykk; her spiller komfort mindre rolle.
Kraftoverføring og girsystem
De fleste moderne sykler settes igang ved kraftoverføring fra pedaler via drev til bakhjul via et sykkelkjede.
Frihjulskobling
Mange sykler har et frihjul i navet på drivhjulet, som gjør at hjulet kan trille uten å drive pedalene rundt. En ulempe med frihjul er at pedalene ikke kan drive hjulet baklengs. Derfor brukes frihjul først og fremst på tohjulssykler, som ikke skal rygge, og ikke på etthjuls- og trehjulssykler.
Enkelte sykler, for eksempel banesykler, har fastnav, dvs. uten frihjulskobling. En rytter med en slik sykkel kan ikke avslutte rundbevegelsen med bena når sykkelen er i fart, da vil bakhjulet stoppe opp.
Pedaler
Det er vanlig ved aktiv sykling å sørge for at føttene med mekaniske innretninger holder kontakten med pedalene. Slik kan den passive foten trekke i pedalen for å øke drivkraften.
Tidligere benyttet man tåhetter, som omsluttet skoene og kunne strammes rundt skoene med en rem.
På slutten av 80- og begynnelsen av 90-tallet ble det vanlig med klikk-pedaler. Disse gir en fast kobling mellom skoene og pedalene. Koblingen mellom sko og pedal kan selvfølgelig oppheves for sikkerhets skyld ved spesielle bevegelser av foten, ofte skråstilling.
Styrings- og sadelsystem
Styret er koblet fast til hjulet via en styreaksling. Styret kan ha forskjellige former alt etter sykkelens type. Det kan være flatt eller med såkalt «rise» (heving) og vinkel tilpasset posisjonen til rytterens hender. Landeveissykler og sykkelcross-sykler har som regel bukkehornsstyre.
Setet gir syklisten mulighet til å avlaste bena fra den statiske belastningen det er å holde kroppen oppe under sykling. Videre kan setet bidra til å dempe større, langsommere bevegelser og styrke stabiliteten for kropp-sykkel-kombinasjonen. Hvis kjøringen vil medføre ubehagelig store bevegelser av setet i kjøreretningen, særlig over en skarp topp, kan rytteren reise seg fra setet den tiden støtet tar. Ved å reise seg i pedalene opp steile bakker kan syklisten også oppleve å få økt krafttilførsel til pedalene.
Bremser
Det finnes primært tre typer brems for sykkel: trommelbrems, felgbrems og skivebrems. Av hver type finnes det videre forskjellige varianter.
Støtdemping
Terrengsykler har i tillegg oftest gaffel med støtdemping foran, bak eller på begge hjul. Støtdemping kan være behagelig, kan øke trygghet ved sykling på ujevnt underlag og heve fartsterskelen ved sykling i terreng.
Dempersystemet består av en fjærende enhet (for eksempel luft, fjær eller gummi) som absorberer slag og en dempende enhet (olje, luft), som reduserer farten og gjør det mulig å justere farten på den fjærende enheten ved kompresjon og tilbakegang.
Dempersystem kan medføre energitap hvis syklisten ikke er istand til å kontrollere tråkket. Særlig på lengre grusritt og for uerfarne syklister kan dette være et problem. Enkelte dempersystemer har derfor såkalt «lockout», som kan benyttes for å blokkere vandringen når det er ønskelig. Hendelen som benyttes for å blokkere demperen kan være plassert på selve gaffelen eller på styret, en såkalt «remote-lockout».
Dempergafler for vanlige terrengsykler leveres med vandring på 80 mm eller 100 mm. Det finnes dempergafler med vandring mellom 30 og 200 mm, førstnevnte for bysykling og sistnevnte for utforsykling.
Drammenselva
Fiske
Drammenselva er kjent som lakseelv i skriftlige kilder allerede i 1163. I 1309 måtte paven dømme i en strid om rettighetene til laks ved Døvikfoss. Biskopen på Hamar eide gården Biskopsrud og dermed vestre side av fossen.
Sykkel
Norge
Følgende utstyr er påbudt på sykler i Norge: Forhandlere har i dag ikke et pålagt ansvar for at sykkelen er forskriftmessig ved salg, og mange sykler selges derfor uten det nødvendige forskriftmessige utstyret.
Gossen Idrettslag
Gossen Idrettslag er et idrettslag i Aukra kommune i Romsdal. Det ble grunnlagt i 1967 etter sammenslåing av Sør-Gossen FK og Nord-Gossen IL. Fotball er den største sporten på Gossen. Seniorlaget i fotball spiller i 5. divisjon menn. Hjemmekampene spilles på Riksfjord stadion som har kunstgressdekke, garderober og en tribune med sitteplasser. I 2000 oppnådde laget sin høyeste plassering i seriesystemet med en 2.-plass i 3. divisjon.
Drammenselva
Fiske
Ved Hokksund har laksefiske vært en viktig innkomst helt frem til 1950-60 tallet. På et maleri av Hellefossen malt av J. C. Dahl (1838) kan man se fangstredskap for laksen henge i fossen, maleri henger i Nasjonalgalleriet.
Gossen Idrettslag
Av kjente spillere som har vært innom Gossen, er Knut Olav Rindarøy, og unge talenter som Viktor Mevold og Erik Fanghol Skeide. Nåværende Molde FK-spiller Emil Breivik spilte ungdomsfotball for Gossen.
Drammenselva
Fiske
Elva er nå best kjent for sportsfiske på strekningen fra Drammen og opp til Hellefoss ved Hokksund. Det er laksetrapp ved Hellefoss, Døvikfoss og Embretsfoss. Elva har siden 1987 vært infisert med lakseparasitten gyrodactylus salaris og på grunn av dette slippes ikke laksen lenger enn til Døvikfoss. Rekord for laks tatt i elva er 34 kg (fra 1934). Laksefisket varer frem til 1. november. Laksefisket og laksestammen opprettholdes derfor gjennom kultivering og utsetting av laksunger, basert på lokal stamfisk. Fangsten av laks ligger vanligvis mellom 5 000 til 10 000 kg.
Ved siden av laksefiske i elva er det også bra med gjedde. Den største gjedda ble tatt (og satt ut igjen) av Martin G.Karlsen i mars 2012 og var på 17,65 kg
Det skal være påvist hele 42 sorter fisk i elven, for uten laks og gjedde er det abbor, ørret, sik, ål, vederbuk, stam, mort, brasme, laue, sørv, gullbust, karuss, hork, krøkle, ørekyte og noe som er spesielt for Drammenselva er at også en del sorter saltvannsfisk, blant annet flyndrer, kan gå et stykke oppover elven.
Det har enkelte ganger svømt sel helt opp til Hellefossen. I 1964 gikk en 4,5 meter lang hvithval opp Drammenselva helt opp til Hellefossen. Den oppholdt seg ved Hokksund i en uke og tusener strømmet til for å se den ved Hokksund-brua.
Turveier og parker langs elva
Før i tiden var man opptatt av å ha det ryddig og ordentlig langs elven. Elven var da viktig for transport av folk og varer, og fiske var også viktig. På 1950 og 60-tallet var dette ikke lenger så viktig å man begynte å bruke elvebakkene som søppelfyllinger, det man ikke lenger så var jo borte. Også fyllmasse ble tippet i elven flere steder. For eksempel når man i Drammen utvidet Nedre Strandgate fylte man bare ut masse slik at elvebredden bestod av store steiner og var totalt ufremkommelig. Sener har man heldigvis kommet på andre tanker og man har flere steder laget turveier og parker langs elva.
Ved utløpet av Drammenselva, helt nede ved Brakerøya og fjorden ligger Fjordparken. Turveien i Fjordparken fortsetter videre inn i Bragernes elvepark ved Holmenbrua og går på nordsiden av elva, utenfor Nedre Strandgate, og helt til Øvre Sund bru.
Fra sydenden av Nedre Eiker bru og til rundkjøringen hvor Steinbergveien begynner går det også en gangvei. Her kan man følge en tursti videre helt til Hokksund. Ved Loesmoen kan man også komme ut til øya Nedre Sandøra.
Nikolo Kotsev
Nikolo Kotsev (bulgarsk: ; født 1961 i Pazardzjik) er en bulgersk gitarist, fiolinist, låtskriver og produsent.
Drammenselva
Turveier og parker langs elva
Ovenfor Hokksund brua kan man følge en gammel sti på Sundbakken, dette var tidligere eneste adkomst til flere av husene som ligger her. Også på nordsiden av elva går det en sti fra Gamle Hokksund og opp til Hellefoss som er meget brukt av laksefiskerne. Også videre oppover langs elva finnes det mange stier.
Nikolo Kotsev
Kotsev begynte med fiolintimer allerede som fireåring, og som tenåring begynte han å spille gitar da han fikk interesse for rock. Han spilte i et coverband og turnerte rundt i Europa. Han flyttet til Mariehamn, på Åland i Finland i 1989, og ble med i bandet Baltimoore, hvor han var med på to musikkalbum, Double Density (1992) og Thought For Food'' (1994). Han forlot bandet i 1994, og begynte på soloprosjektet Brazen Abbot. Han ga ut albumet Live and Learn i 1995 med tidligere musikere fra Yngwie Malmsteen, Deep Purple og Europe. Oppfølgeralbumet Eye of the Storm kom i 1996, og Bad Religion kom i 1997.
Drammenselva
Tekniske inngrep
Randsfjordbanen følger elven til Tyrifjorden og krysser elven ved Kattfoss og Døvikfoss, mellom Drammen og Hokksund inngår den i Sørlandsbanen.
Nikolo Kotsev
Bandet ble satt tilside for en periode da han startet å arbeide på en rockeopera som han kalte «Nostradamus». Albumet ble ferdig i 2000 og ble utgitt i 2001 på SPV Records. bandet hadde med flere av Brazen Abbot medlemmene, i tillegg til norske progressiv metal vokalist Jørn Lande, Alannah Myles og Sass Jordan. Brazen Abbot ble startet opp igjen i 2002, og albumet Guilty as Sin kom i 2003, nå med Lande som vokalist. En turne i Bulgaria ble til konsertalbumet A Decade of Brazen Abbot (2004), etterfulgt av My Resurrection i 2005, med nye utskiftninger i medlemmene.
Kotsev har i tillegg til å ha produsert sine egne album, også produsert album for Saxon, Molly Hatchet, Rose Tattoo og Messiah's Kiss via Kotsevs produksjonsselskap Nitrax Productions.
Drammenselva
Broer
Drammenselva krysses av E18 på Drammensbrua (Norges lengste) ved munningen. Drammensbanen krysser elva på to bruer, Holmenbruene (Norges lengste og nest lengste), like ved Drammensbrua. Her ligger også veibroene Holmenbrua, over Bragernesløpet (227 m), og Strømsøbrua, over Strømsøløpet (454 m).
Ypsilon (2008) er en gangbru i Drammen mellom Papirbredden på Strømsø siden til byparken på Bragernes siden.
Sibelco Nordic
Den norske stat var eier av North Cape Minerals inntil det belgiske selskapet Sibelco kjøpte det i 2003. I 2010 endret selskapet navn til Sibelco Nordic.
Alur (språk)
Alur er et nilosaharisk språk som snakkes alurfolket i Den demokratiske republikken Kongo og Uganda, av rundt 1,367,000 mennesker. Av disse lever 750,000 i Den demokratiske republikken Kongo og 617,000 i Uganda.
Beta-bølger
Beta-bølger er et begrep som brukes når vi omtaler hjerneaktivitetens frekvensspekter mellom 12 og 30 Hz. Når hjernen er innenfor dette frekvensspekteret har den en normal våken tilstand.
Guaraniaçu
Guaraniaçu er en kommune i delstaten Paraná i sørregionen av Brasil.
Johan Svendsens plass (Oslo)
Johan Svendsens plass er en plass på forsiden av Oslo Konserthus i Oslo.
Plassen ble anlagt i forbindelse med byggingen av konserthuset i 1977, og ligger som et tak på bygningen ned mot Munkedamsveien. Konserthusets hovedinngang/publikumsinngang er fra denne plassen.
Plassen er oppkalt etter komponisten Johan Svendsen.
På plassen står skulpturene «Heptakord» av Turid Angell Eng og «Jordmusikk» av Harald Oredam.
John Larsson
John Larsson (født 2. april 1938 i Sverige, død 18. mars 2022 i London) var Frelsesarmeens 17. general (2002–2006).
John Larsson var svensk statsborger, og både foreldrene og besteforeldrene hans hadde ledende stillinger i Frelsesarmeen i en rekke land. Hans bestefar var kommandør Karl Larsson, mens hans foreldre var kommandør Sture Larsson, mens han mor var lyrikeren Flora Larsson. John Larsson tilbragte oppvekstårene i mange forskjellige land: Sverige, Danmark, Chile og Argentina. Han gikk ut fra Upper Norwood Corps i Storbritannia og ble offiser i Frelsesarmeen i 1957. John Larsson gikk ut fra London University med en BD-grad.
Karriere
John Larsson tjenestegjorde i ett år som leder for en frelsesarmé-menighet i Nord-England, så var han i syv år ved Frelsesarmeens offisersskole i London før han igjen ble menighetsleder. Han giftet seg med kaptein Freda Turner i 1969 mens han var menighetsleder ved Ealing korps.
I 1980 fikk han og hans kone beordring til Sør-Amerikas vest territorium som henholdsvis sjefssekretær og territorial hjemforbundssekretær. I 1984 fikk de beordring til Frelsesarmeens internasjonale offisersskole i London som rektor og bibliotekar og i 1988 til tjeneste ved det internasjonale hovedkvarteret. John Larsson var her assistent til sjefssekretæren for administrativ planlegging i Storbritannia.
Etter dette fikk de beordringer som territorialleder og territorial leder for kvinneorganisasjonene, de hadde disse funksjonene i tre territorier: I 1990 i Storbritannia med Irland, i 1993 i New Zealand, Fiji og Tonga territoriet og i 1996 til Sverige] og Latvia territoriet. I 1999 ble John Larsson internasjonal sjefssekretær (stabssjef), og Freda verdenssekretær for kvinneorganisasjonene.
John Larsson ble general (verdensleder) for Frelsesarmeen i 2002. Han gikk av med pensjon 1. april 2006.
Komponist og forfatter
John Larsson har sammen med tidligere General John Gowans laget 10 musikaler – der sistnevnte har stått for teksten, mens Larsson har skrevet musikken. De fleste av disse musikalene er oversatt til norsk, og flere av dem har vært fremført bl.a. av Jeløy Folkehøyskole:
John Larsson har også skrevet en rekke bøker:
Alannah Myles
Alannah Myles (født 25. desember 1958 i Toronto) er en kanadisk sanger og låtskriver.
ISSF 50 meter rifle match
50 m rifle match er en av skyteøvelsene innen ISSF som innebærer at man skyter 40 skudd i hver av stillingene liggende, stående og knestående; en såkalt helmatch. Senere har en slik øvelse også blitt innført for kvinner, men de skyter bare halvparten så mange skudd, derav navnet halvmatch. Øvelsen er en miniatyrversjon av 300 m rifle match hvor deltagerne skyter på kortere avstand med geværer med mindre kaliber (.22 Long Rifle), mens programmet ellers er likt.
Alannah Myles
I 1989 ga hun ut sitt selvtitulerte debutalbum Alannah Myles. Singlen Black Velvet fra albumet ble en verdenshit i 1990, og fikk en Grammy Award for beste «Best Rock Vocal Performance, Female».
ISSF 50 meter rifle match
Øvelsen består av en innledende eller kvalifiseringsrunde etterfulgt av en 10-skudds finaleskyting som andre ISSF-skyteøvelser. I finalen blir de 10 skuddene dømt med en desimal, mens skuddene i den innledende skytingen bare blir dømt som heltall. Det betyr at et skudd som blir dømt som en 9-er (med 10-er som maks) kan bli dømt opp til 9,9 i finalen, hvor maks er 10,9 for ett skudd. Dette gjør at en teoretisk maksimal poengsum i en finale blir 109,0 (10 skudd som alle blir dømt 10,9).
Nøkleblomfamilien
Nøkleblomfamilien eller nøklebåndfamilien (Primulaceae) er en plantefamilie i ordenen Ericales.
ISSF 50 meter rifle match
Det endelige resultatet i konkurransen blir bestemt av den sammenlagte poengsummen fra innledende skyting og finaleskyting. Verdensrekorder godkjennes både for innledende skyting og for totalsum inkl. finale.
Alannah Myles
I 2005 kom hun til semifinalen i den svenske Melodifestivalen, hvor hun sang sammen med det svenske bandet Kee Marcello's K2. «We Got It All» fikk få poeng og endte på syvendeplass av åtte sanger.
Nøkleblomfamilien
De andre slektene ble flyttet til familien Myrsinaceae, der det er flere tropiske og subtropiske slekter. Det er ikke tatt endelig stilling til norsk navn her, men det blir sannsynligvis fredløsfamilien. Norske slekter som ble flyttet over er fredløsslekten, skogstjerneslekten, strandkrypslekten og nonsblomslekten En annen slekt som ble flyttet er alpefiolslekten (Cyclamen), som er kjent som potteplanter i Norge.
ISSF 50 meter rifle match
Standardgevær og sportsgevær
Damene pleide å konkurrere i standardgevær med flere restriksjoner på våpenet i motsetning til herrenes frigevær. Reglene for dameklassen ble så forandret til sportsgevær, som stort sett tilsvarer frigevær, men med noe lavere totalvekt (6,5 kg i stedet for 8 kg). Begge versjoner kalles nå offisielt for 50 m rifle.
Siden 300 m standardrifle er en øvelse kun for menn, konkurrerer kvinner også i 50 m rifle (tre stillinger og liggende) i CISM-VM.
Nøkleblomfamilien
I tillegg er det en art som er funnet bare en gang, strandsamel (Samolus valerandi), den ble ført til en tredje familie Theophrastaceae.
Alur
Alur kan bety: Alur er også navnet på flere steder i India.
Nøkleblomfamilien
Noen slekter i underfamilie Primuloideae
Urter som stort sett fins på den nordlige halvkula.
Eksempler på slekter i underfamilie Myrsinoideae
Fins på de fleste kontinenter og i de fleste klimasoner
Helgebostad
Lenge så øya ut til å bli fraflyttet selv om det bare skilte noen få meter til fast-Hitra ved sørenden av øya. Et gammelt krantårn ble kjøpt fra det nedlagte Kullkompaniet i Trondheim og benyttet som bru. Vegforbindelse til Hitra ble åpnet i 1983. Like øst for brupåslaget på øya ligger Helgebostadøya naturreservat med en unik furuskog.
Et gammelt sagn forteller at etter svartedauen var det røyk bare fra to hus på Hitra. Den ene plassen var Smågesjø og den andre Helgebostad.
Fra 1891 til 1913 jaktet tyskeren Ernst Leverkusen (1851–1936) hjort på Helgebostad hvor han i 1900 kjøpte en jakthytte som etter hvert ble utbygd til noe som minner om et lite jaktslott. Hytta ble opprinnelig bygd av konsul Hans Peter Jenssen fra Trondheim i 1889. Bygningen ble etter hvert en slags miniatyr av Leverkusens jaktslott i Eifel i Tyskland som sto ferdig i 1904. Til tross for noe ombygging eksisterer hovedbygningen fortsatt på samme sted den dag i dag. Bygningene forøvrig (brygge, stabbur, to hytter for jaktloser m.m.) ble solgt og revet i 1939. Til stedet hører også med en kai ved Straumfjorden bygd av stein som fortsatt står nærmest intakt.
Bergljót Árnadóttir
Bergljót Árnadóttir (født 20. desember 1949 i Reykjavík) er en islandsk-svensk skuespillerinne.
Árnadóttir studerte ved Statens Scenskola i Stockholm. Hun ble engasjert ved Stockholms Stadsteater i 1977. Árnadóttir hadde sin filmdebut i 1973 i Carl-Johan Seth og Hans Dahlbergs film Om 7 flickor.
VM i curling for menn 2004
Curling-VM for herrer 2004 ble arrangert 17. april – 25. april 2004 i Gavlerinken i Gävle i Sverige.
Eksterne lenker
WCF Statistics
Queensbury undergrunnsstasjon
Queensbury undergrunnsstasjon er en stasjon i Londons undergrunnsbane. Den ligger på Jubilee-linjen. Navnet Queensbury refererer ikke til noe strøk i nærheten; navnet ble valgt som en kontrast til Kingsbury, som er neste stasjon på vei mot det sentrale London. I dag finnes derimot et område kjent som Queensbury (beliggende rett over bydelsgrensen i distriktet Harrow); dette er oppkalt etter stasjonen snarere enn det motsatte.
Kingsbury undergrunnsstasjon
Kingsbury undergrunnsstasjon er en stasjon i Londons undergrunnsbane. Den ligger på Jubilee-linjen.
Fredrikstad storband
Fredrikstad Storband er et orkester lokalisert i Fredrikstad. Fredrikstad Storband ble etablert i 1981, og var i de 10 første årene ledet av Sigurd Sjøberg. Fra 1994 har orkesteret vært ledet av Tor Ivar Andreassen. Orkesteret har en klassisk 17-manns besetning, men oppstår ved behov i 12-manns varianter. Bandet spiller tradisjonell storband-swing, men bandets musikalske uttrykk er i de seinere årene utvidet ved å vende blikket også mot bebop- og cool jazz.
Fredrikstad Storband har gjennom årene samarbeidet med kjente artister som Frode Thingnæs, Per Müller, Jon Skolmen og Bjørge Lillelien, Laila Dalseth, Susanne Fuhr, Bjørn Johansen, Bjarne Nerem, Jan Groth, Per Husby, Kari Gjærum, Torhild Sivertsen etc. Fredrikstad Storband samarbeider særlig med lokale artister som Marianne Antonsen, Mona Kr. Hansen, Lasse Sagen, Pål Johannessen, Tone Grønsund, Odd René Andersen, Eva Iselinn Erichsen, Cathrine Gudesen Torp, Alexander Hermansen og Jostein Hasselgård.
Besetningen er Terje H.Adolfsen, Kjell Jørgen Holbye, Carl-Fredrik J. Hansen, Trond Gretland, Thore B. Johansen (saksofon), Espen Christoffersen, Jon Erik Lindberg, Bjørn Helgesen, Morten Haugsten Hansen (trompet), Lasse Gundersen, Sigurd Johansen, Martin Tvedt, Bjørn Erling Ødegaard (trombone), Ivar Haugsten Hansen, Odd Hansen, Jon Slensvik, Arvid Bertheau Johannessen (rytme).
Fredrikstad Storband utga i 2001 CD-en Synergy med hornisten Fred Johannesen som solist.
William Booth
William Booth (født 10. april 1829, død 20. august 1912) var Frelsesarmeens grunnlegger og første general.
De første årene
William Booth var født i Sneinton i Nottingham i England. Han var den eneste gutten i en søskenflokk på fire. Familien Booth var velstående etter den tids standard, men på grunn av flere feilslåtte forretninger ble faren Samuel Booth slått konkurs. I 1842 hadde ikke Samuel Booth råd til å ha sin sønn i skolen lenger og sendte ham i lære hos en pantelåner. Senere samme år døde Samuel Booth. 15 år gammel ble William Booth omvendt og uttalte de kjente ordene: «Alt som er i William Booth skal Gud ha.»
William Booth begynte straks å forsøke seg som lekpredikant i metodistkirken. Etter endt lærlingtid i pantelånerbutikken og dro han i 1848 til London. Han forsøkte å finne en annen jobb siden han mislikte jobben som pantelåner. Et år senere måtte han likevel igjen ta jobb i en pantelånerbutikk. Han forsøkte seg som lekpredikant i London også, men til sin store frustrasjon fikk han svært få oppdrag. I stedet begynte han å arrangere evangeliske møter ute i friluft. I [æ1851 gikk William Booth inn i «reformatorene» (Wesleyan Reform Union) og den 10. april 1852, på sin egen 23-årsdag, forlot han pantelånerbutikken for godt og begynte å jobbe ved reformatorenes hovedkvarter i Clapham. En måned senere ble han forlovet med Catherine Mumford som senere ble hans kone. I november 1851 ble William Booth ansatt som pastor ved reformatorenes kirke i Spalding i Lincolnshire.
Giftemål og barn
William Booth og Catherine Mumford ble gift 16. juni 1855 i Stockwell Green Congregational Church. De fikk åtte barn sammen:
William Booth bryter med metodistene
William Booth ble raskt en anerkjent evangelist. Likevel ble han flere ganger sendt som pastor til nye menigheter. I 1861 ved årskonferansen ble han igjen mot sin vilje beordret som pastor. Da han fikk beskjeden så han opp på sin kone Catherine som satt på galleriet. Hun reiste seg opp og ropte «Never!». William Booth reiste seg opp, bukket til forsamlingen, satte hatten på hodet, gikk ned midtgangen og traff der sin kone og sammen gikk de hånd i hånd ut fra årskonferansen. William Booth var nå i en kort periode frilansevangelist hos metodistene. Ganske snart fikk han ikke lov til dette heller, men fortsatte å ha evangeliske kampanjer der han ble invitert.
Den kristne misjon
Den 2. juli 1865 startet William Booth The Christian Revival Society (Kristen vekkelsesforening) i Øst-London. De holdt møter på søndagene og målgruppen var Londons de dypest falne: alkoholikere, prostituerte og kriminelle. Snart skiftet de navn til Øst-London kristne misjon. For det var nettopp i Øst-London at mange av de som William Booth ønsket å nå bodde. De første møtene som ble holdt var teltmøter på en kveker-kirkegård, men ganske snart så ble det leid lokaler.
Frelsesarmeen
I 1878 skiftet de navn igjen til Frelsesarmeen etter militær modell med uniformer, flagg og sin egen musikk, ofte kristne tekster til drikkeviser og annen populærmusikk. Dette ble starten på en av de største kristne vekkelser i moderne tid. Før sin død fikk William Booth se 1000 korps bli virkelighet i Storbritannia og at bevegelsen han startet spredde seg til 58 land og kolonier.
Offentlig engasjement
Til tross for framgangen var organisasjonen veldig upopulær og møtte mye motgang både i form av pøbelbråk på møtene, men også fra offentlig hold ved arrestasjoner og fengsling av offiserer og soldater. Likevel fikk Frelsesarmeen stor innflytelse, ikke minst på grunn av sitt sosiale engasjement. Dette engasjementet startet etter at William Booth en sen kveld etter et møte passerte under Charing Cross Bridge. Der så han flere hundre mennesker sove ute. Neste dag tok han dette opp med sønnen Bramwell Booth og ga ham klar ordre: «Do something!». Dermed ble et lager kjøpt og det ble satt opp enkle senger, og et enormt arbeid hadde startet.
Booth tok for eksempel initiativet til arbeidsledighetskontorer, heving av den seksuelle lavalder til 16 år, alternativ fyrstikkfabrikk fordi de eksisterende fabrikkene ikke tok hensyn til helse, miljø og sikkerhet. Han var også en viktig pådriver for kvinners likestilling blant annet ved å fullt ut akseptere kvinnelige ledere i alle ledd i organisasjonen. Da William Booth i 1890 skrev boken om sosiale reformer: «In the Darkest England and the Way Out!» ble den tatt imot som en lærebok fordi bevegelsens resultater var med å gi bokens budskap troverdighet.
De siste årene
I de siste årene av sitt liv opplevde William Booth at de negative innstillingene til armeen var totalt endret. Han ble akseptert av massene og møtte konger, presidenter og keisere. Han ble kjent som «Generalen». William Booth besøkte Norge mange ganger, og allerede før Frelsesarmeen var etablert i Norge, fikk han tale i Betlehem misjonsmenighets lokaler i Møllergata (1887). Norge var også et av de siste landene Booth besøkte i 1912.
Begravelsen
83 år gammel ble generalen «forfremmet til herligheten». I meldingen om hans død, het det:«Generalen har lagt ned sitt sverd». Dette sto også på vognen som førte kisten til det siste hvilestedet. Han hadde vært verdensleder for Frelsesarmeen helt til sin død og utpekte sin sønn Bramwell Booth som sin etterfølger. I den siste tiden var William Booth en gammel mann, han var syk, hadde dårlig syn og ble tilslutt helt blind, men han ledet Frelsesarmeen med sterk hånd like til den siste slutt.
Titusenvis av mennesker fulgte ham til det siste hvilested i Abney Park Cemetery i Stoke Newington hvor han ble begravet ved siden av sin kone som døde allerede i 1890.
Sperma
Sperma eller sæd er en væske som inneholder spermier og som skilles ut av mange dyrearter under befruktning. Sæd produseres bare av hannkjønn, eller hos begge parter hos arter med tvekjønnet forplantning. Spermaen er en substans bestående av en serie sekreter (sædvæske) foruten spermiene. I en ejakulasjon finnes det ca. 200–500 millioner spermceller.
Sæd hos pattedyr
Hos mennesker og andre pattedyr kommer sæden fra testiklene der det dannes sædceller, og fra bitestiklene, sædblærene og blærehalskjertelen (prostata) der det dannes sekret som blandes med sæden. Sperma støtes ut av penis når hannen ejakulerer. Spermavæsken er melkeaktig hvit, i noen tilfeller grå- eller gulaktig, noe tyktflytende og består i tillegg til spermiene av vann, salt, proteiner, mineraler og fruktose.
Sperma som når fram til egget i livmora kan føre til graviditet.
Sæd hos fisk
Hos fisk kalles sæden «melke».
Mounir Hamoud
Mounir Hamoud (født 1. februar 1985) er en norsk tidligere fotballspiller. Han la opp etter sesongen 2019.
Han er av marokkansk opprinnelse.
Klubblag
Hamoud, som er født i Marokko, flyttet til Norge i 1998, og familien bosatte seg på Romsås i Oslo. Han startet seint med organisert fotball. Han spilte først en kort periode for Grüner, før han gikk til Skeid som 14-åring. Han gikk deretter til Lyn i 2003. Hamoud ble kjøpt av Bodø/Glimt foran 2006-sesongen som høyreving. Etter at Kåre Ingebrigtsen overtok treneransvaret i Glimt foran 2008-sesongen, ble Hamoud flyttet ned til backplass. Foran 2012-sesongen signerte Mounir for Strømsgodset.
Landslaget
Etter å ha ha fått sitt store gjennombrudd i 2008, ble han tatt ut i Egil «Drillo» Olsens første landslagstropp siden 1998. Hamoud kunne dermed fått sin landslagsdebut for mot  i privatlandskampen som ble spilt 11. februar 2009. Ved laguttaket uttalte «Drillo» at Hamoud har ekstrem hurtighet og er svært god én mot én. Mounir Hamoud har spilt for U21-, U19- og U18-landslagene til Norge.
Privatliv
Hamoud er troende muslim, og valgte å boikotte Avisa Nordland etter at denne trykte karikaturtegninger av profeten Muhammed vinteren 2010.
Leif Einar Plahter
Leif Einar Plahter (født 2. november 1929 i Oslo, død 30. oktober 2016 i Oslo ) var en norsk konservator. Han var leder av Nasjonalgalleriets tekniske avdeling fra 1957 til han ble pensjonist i 1999. Plahter var formann i Norske Malerikonservatorers Forening i årene 1957–1969. Han bidro flere ganger til avsløring forfalskninger og tyverier, blant ved oppklaring av Skrik-tyveriet i 1994.
Hans interesse ble først fattet da han så Fredrik Kolstøs lille bilde med tittelen «Malerverksted»; senere likte han «fargene som rant ned langs kanten på malingboksene» og utviklet stor sans for J.C. Dahl – som han i et intervju i 1988 karakteriserte som landets største «penselvirtuos» – og Edvard Munch. Plahter studerte ved Bergen Kunsthåndverkskole, i Firenze, Lübeck, Roma og München.
Tidlige saker
thumb|Fortezza da Basso der Plahters redningsgruppe jobbet etter flommen i [[Firenze 1967-70.]] I samarbeid med Stephan Tschudi-Madsen oppdaget han i 1958 to falske Tidemand og Gude-bilder.
Sammen med Erling Skaug dro han i november 1966 til Firenze for å bidra til å redde kunstskatter etter at elven Arno hadde flommet over. Plather ledet det nordiske teamet.